OzLabs/hebrew-wiki-articles huggingface dataset:
עכשיו טוב

עכשיו טוב הוא אלבום הבכורה של הזמר גלעד שגב, אשר יצא ב-20 במאי 2004.
== הפקה ==
העבודה על האלבום נמשכה כשנה וחצי והוא מכיל עשרה שירים מקוריים שכתב והלחין שגב. בין השירים שבאלבום ניתן למצוא את "כותב לך סיפור", שיר הנושא לדרמה הטלוויזיונית "אפרסק" בכיכובם של אורנה בנאי ואורי קלאוזנר, "מותק שלי" ואת הלהיט "עכשיו טוב" שכתב שגב על אחיו הגדול שרון, אשר נהרג במהלך אימון בצה"ל. "עכשיו טוב" סיפר על יום כיף מיוחד שבילו שני האחים יחד, שבועות ספורים לפני התאונה. את השיר כתב שגב מתוך השלמה עם הכאב והאפשרות להביט קדימה. עם צאת השיר, היו רבים שפירשו את הטקסט דווקא בהקשר הומוסקסואלי, עניין שהתקבל על ידי שגב בברכה. השיר זכה להצלחה רבה במצעדים ובתואר "השיר המושמע ביותר ברדיו לשנת 2004".

==רשימת שירים==

==סינגלים==

==קישורים חיצוניים==

* [http://www.tab4u.com/tabs/albums/357_עכשיו_טוב.html#shirim אקורדים לשירי האלבום עכשיו טוב] באתר [http://www.tab4u.com tab4u]
* [http://www.youtube.com/playlist?list=PLD71CE58367BAC84B&feature=plcp שירי האלבום עכשיו טוב] באתר [http://www.youtube.com/ YouTube]
* [http://shironet.mako.co.il/artist?type=disc&lang=1&prfid=1535&discid=883 מילים ואקורדים לשירים של האלבום עכשיו טוב] באתר [http://shironet.mako.co.il/ שירונט]
* [http://www.planetnana.co.il/musicool/disk020804.html ביקורת על האלבום עכשיו טוב] באתר nana10

קטגוריה:אלבומי בכורה מ-2004
קטגוריה:אלבומי גלעד שגב
קטגוריה:אלבומי חברת הליקון
מחלף פתח תקווה דרום

מחלף פתח תקווה דרום (בעבר מחלף שערייה) הוא מחלף המחבר בין כביש 40 לכביש 471. הוא נפתח לתנועה ביוני 2012 במסגרת הסבת כביש 471 לכביש מהיר.

המחלף בנוי בתצורת מחלף עלה תלתן חלקי, כאשר הפניות לכביש 471 המוגדר ככביש מהיר הן על גבי רמפות סיבוביות, ואילו הפניות לכיוון כביש 40 המוגדר ככביש ראשי נפגשות בצומת מרומזר. 

פתח תקווה דרום
קטגוריה:פתח תקווה: צמתים ומחלפים
קטגוריה:מחלפי עלה תלתן
פתח תקווה דרום
המזח (סרט)

המזח (בצרפתית: La jetée) הוא יצירתו הקולנועית האניגמטית של הבמאי כריס מרקר. הסרט, או כפי שהוא מגדיר את עצמו "פוטו רומן", מורכב כמעט אך ורק מתמונות סטילס בשחור-לבן, שצולמו על ידי מרקר עצמו ומלווה בקריינות ובמספר קטעי מוזיקה.
"המזח" מתאר ניסיון למסע בזמן המתרחש בעולם שלאחר הפצצה גרעינית. אורכו של הסרט 28 דקות.
הוא נחשב ליצירת מופת ייחודית, סרטו של טרי גיליאם 12 קופים (1995) הושפע ממנו באופן מובהק.

==תקציר העלילה==
גיבור ה"מזח" הוא גבר חסר שם (אותו מגלם דניס הניש), אסיר בפריז ההרוסה והפוסט-אפוקליפטית, שנחרבה לאחר מלחמת עולם שלישית. יחד עם ניצולים אחרים הוא חי מתחת לאדמה בגלריות של ארמון שאיו. מדען, החוקר אפשרויות של מסע בזמן, תר אחר נסיין שישוגר לתקופות שונות, כדי לשנות את ההווה ומתקשה למצוא אדם בעל יכולת מנטלית חזקה דיה לשרוד את ההלם של המסע בזמן. לבסוף הוא בוחר בגיבור הסרט, האסיר, שהמפתח בזכרונו לעבר הוא זיכרון ילדות מעורפל אך טורדני מתקופת ילדותו שלפני המלחמה. בזיכרון הוא רואה אשה (הלן שטלה) אותה ראה ב"מזח" – אתר ההמראות והנחיתות בנמל התעופה אורלי שבפריז, דקות לפני שהיה עד לאירוע פתאומי במקום. הוא לא ידע בדיוק מה אירע, אך הבין שראה אדם מת.

לאחר מספר ניסיונות שיגור הוא מגיע לתקופה שקדמה למלחמה ולאחר מכן נערכים ניסויים לשגר אותו לעתיד. בפגישה חטופה עם דמויות עתידניות המצוידות בטכנולוגיות חדישות הוא מקבל יחידת כוח מיוחדת המאפשרת לו לסייע בחידוש החברה ההרוסה בה הוא חי.

בסמוך לחזרתו, כשמשימתו הושלמה הוא מגלה כי סוהריו מתכוונים להוציאו להורג. האנשים שפגש בעתיד מציעים לו מפלט ומחסה בתקופת הזמן שלהם, אבל חרף זאת הוא מבקש לחזור לתקופת הילדות שלו, טרום המלחמה, כדי לפגוש שוב באשה. הוא אכן פוגש בה, באותו ה"מזח" בשדה התעופה. כשהוא ממהר אליה, הוא מבחין באחד הסוהרים שעוקב אחריו ועומד להורגו. ברגעיו האחרונים הוא מבין כי זיכרון הילדות שלו מה"מזח", שרדף אחריו כל ימיו, הוא לא אחר מאשר מותו שלו.

==אנשי צוות נוספים== 
*ז'אן נגרוני – הקריין/מספר
*ז'אק לדו – המדען
*ליז'יה ברניס, ז'נין קליינה – נשים מהעתיד
*ויליאם קליין – איש מהעתיד

==השפעתו של הסרט==
סרטו של טרי גיליאם 12 קופים (1995) הושפע באופן ישיר מה"מזח". כך גם הסרטים הקצרים La puppé 
(2003) – הומאז' פארודי ל"מזח" וכך מספר וידאו קליפים (לשיר "Dancerama" של Sigue Sigue Sputnik's מ-1989, Jump thy say של דייוויד בואי ועוד). בשנת 2010 כלל המגזין "טיים" את "המזח" ברשימת עשרת סרטי המסע בזמן הטובים ביותר.

==פרסים==
הסרט זכה בפרס על שם ז'אן ויגו לסרט הקצר הטוב ביותר.

== לקריאה נוספת ==
*מיכל גרובר פרידלנדר וורד לב כנען (עורכות), הקול והמבט: בין פילוסופיה וספרות, קולנוע ואופרה, מיתוס ומשפט, תל אביב: רסלינג, 2002.
**ירון סנדרוביץ, "'המזח' - המבט ופרדוקס התנועה בזמן", עמ' 159–174.
**כריס מרקר, "המזח", עמ' 175–180.

==קישורים חיצוניים==

* 

<div class="mw-content-ltr">
* Jonathan Romney, [http://www.criterion.com/current/posts/485-la-jetee-unchained-melody La Jetée: Unchained Melody],The Criterion Collection website, June 25, 2007.
</div>

==הערות שוליים==

קטגוריה:סרטי 1962
קטגוריה:סרטים צרפתיים
קטגוריה:סרטי מסע בזמן
קטגוריה:סרטי לולאת זמן
קטגוריה:סרטי פולחן
קטגוריה:סרטי מדע בדיוני מ-1962
SixDegrees.com

Sixdegrees.com היה אתר רשת חברתית מקוונת שפעל בשנים 1997 – 2000. הוא קיבל את שמו מהמושג שש דרגות של הפרדה והוא איפשר למשתמשים לנהל רשימות של חברים, קרובי משפחה ומכרים באתר, וגם להזמין אנשי קשר חיצוניים להירשם באתר. משתמשים יכלו לשלוח הודעות ולפרסם פריטים לאנשים בדרגת הקרבה הראשונה, השנייה והשלישית שלהם, ולראות את הקשר שלהם לכל משתמש אחר באתר. זה היה אחד הביטויים הראשונים של אתרי רשתות חברתית בתצורה דומה למה שאנחנו רואים היום. לאחר עלייתו של Six Degrees, קמו אתרי רשתות חברתיות מוצלחים יותר דוגמת MySpace, Facebook, LinkedIn ועוד.

== היסטוריה ==
חברת MacroView (ששמה השתנה בהמשך ל-SixDegrees) אשר פיתחה את האתר, הוקמה על ידי המנכ"ל אנדרו ויינרייך והתמקמה בניו יורק. בשיא הצלחתה, לחברה היה כ-100 עובדים, לאתר היה מעל לשלושה מיליון משתמשים רשומים, וכ-4,000 משתמשים חדשים הצטרפו בכל יום לאתר.

Sixdegrees.com קידם את עצמו כממשק המאפשר לאנשים ליצור קשר אחד עם השני ולשלוח הודעות. אולם, בעוד שהאתר הצליח למשוך אליו מיליוני משתמשים, הוא לא הצליח להפוך לעסק יציב, ובשנת 2000, האתר נסגר.

בין הסיבות שהובילו לסגירת האתר, הייתה העובדה שעולם הפרסום באינטרנט באותם ימים היה עוד בחיתוליו, כך שלא היה מספיק מפרסמים שיכלו לתמוך בהוצאות הגוברות של האתר. בנוסף, משתמשים שהיו רשומים לאתר התלוננו על כך שהיה מעט פעולות אשר ניתן היה לבצע באתר לאחר קבלת בקשות חברות, וכי רוב המשתמשים לא היו מעוניינים בליצור קשרים עם אנשים זרים.

הפטנט של האתר נקנה על ידי YouthStream Media Networks בשנת 2000, עבור סכום של 125 מיליון דולר.

ב-2010, SixDegrees.com נפתח מחדש, אבל הוא זמין רק עבור אנשים שהיו רשומים כבר בעבר. משתמשים חדשים יכולים להירשם רק באמצעות קבלת הזמנה.

== מאפייני האתר ==
האתר Sixdegrees.com איפשר למשתמשיו ליצור פרופילים אישיים, לנהל רשימות חברים, והחל מ-1998, לגלוש ברשימות החברים של חבריהם. כל אחת מהיכולות הללו היו קיימות בצורה מסוימת לפני Sixdegrees.com. רוב אתרי ההיכרויות ואתרים קהילתיים איפשרו לנהל פרופיל אישי. תוכנות כמו ICQ איפשרו ליצור ולערוך רשימה של חברים. אך, Sixdegrees.com היה הראשון לשלב את שלל האפשרויות הללו.

בנוסף, אנשים שאישרו כי הם מכירים משתמש קיים באתר, אך לא נרשמו לאתר עצמו, המשיכו לקבל הודעות דואר אלקטרוני מזדמנות המכילות עדכונים ובקשות הצטרפות.

==קישורים חיצוניים==
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אתרי אינטרנט שהושקו ב-1997
קטגוריה:אתרי אינטרנט שנסגרו
קטגוריה:רשתות חברתיות מקוונות
האהבה נשארת

"האהבה נשארת" הוא האלבום השני של הזמר גלעד שגב, שיצא ב-7 בספטמבר 2006.
== הפקה ==
שיר הנושא של האלבום - "האהבה נשארת" יצא בקיץ 2006, וזכה להצלחה, הושמע פעמים רבות ברדיו, ובנוסף נבחר על ידי חברת הכבלים "הוט" להוביל את הקמפיין הפרסומי שלה באותה שנה. האלבום כולל 11 רצועות שאת כולן כתב והלחין שגב. לשירים "האהבה נשארת", "מאמי" ו"נצמד ללב" הופקו וידאו קליפים.

באתר האינטרנט שלו כתב שגב על יצירת האלבום: "ימים ארוכים ישבתי וכתבתי כחמישים שירים, מהם נבחרו האחד עשר שנמצאים באלבום. זו הייתה תקופה שבה לא ראיתי כמעט אף אדם (חוץ מהשליח שהביא מדי פעם טייק אוואי). דרך הכתיבה יכולתי להביט לתוך עצמי ולראות את הדרך הפנימית שעשיתי. אוכל לדמות את הדרך הזו לריצה בתוך מנהרה חשוכה, כשהאור שבתוכה הוא האהבה האמיתית לה אתה זוכה מהאנשים שבאמת אוהבים אותך, והאנשים שאתה באמת אוהב."

==רשימת שירים==

==קישורים חיצוניים==

* [http://www.tab4u.com/tabs/albums/358_%D7%94%D7%90%D7%94%D7%91%D7%94_%D7%A0%D7%A9%D7%90%D7%A8%D7%AA.html אקורדים לשירי האלבום האהבה נשארת] באתר [http://www.tab4u.com tab4u]
* [http://shironet.mako.co.il/artist?type=disc&lang=1&prfid=1535&discid=882 מילים ואקורדים לשירי האלבום האהבה נשארת] באתר [http://shironet.mako.co.il שירונט]

קטגוריה:אלבומי גלעד שגב
קטגוריה:אלבומי חברת הליקון
ספר הג'ונגל (סדרת אנימציה)

ספר הג'ונגל (באנגלית: The Jungle Book) היא סדרת אנימציה ממוחשבת בת 78 פרקים שהופקה לטלוויזיה בין השנים 2010 ל-2011. הסדרה, אשר המבוססת על הספר "ספר הג'ונגל" מאת רודיארד קיפלינג, נוצרה במסגרת הפקה הודית-צרפתית-גרמנית.

בישראל הסדרה משודרת בערוץ הילדים החל מה-23 בינואר 2011.

==תקציר העלילה==
הסדרה מתמקדת בעלילותיו של הילד מוגלי אשר ננטש בג'ונגל בהודו וגדל אצל משפחת זאבים. לאורך הסדרה מוגלי חווה הרפתקאות שונות יחד עם חבריו: באלו הדוב, בגירה ההפנתר השחור, ואחרים, יחד הם מתעמתים בשירקן הטיגריס שרוצה לטרוף את מוגלי.

==הדמויות העיקריות==
*מוגלי - גור אדם שנוטש בג'ונגל ממשפחתו וגדל עם משפחת זאבים.
*באלו - דוב שפתני, אחד מחבריו הטובים ביותר של מוגלי; אוהב לספר סיפורים על הג'ונגל.
*בגירה - פנתר שחור, גם הוא מחבריו הטובים של מוגלי.
*קא - פיתון הודי, מכר של מוגלי.
*שירחן - טיגריס בנגלי, הוא שונא את מוגלי ורוצה לטרוף אותו.
*ריקשה - זאבה, אמו המאמצת של מוגלי.
*טאבאקי - תן, עוזרו של שירחן.
*אקלה - זאב זקן אשר מנהיג את משפחת הזאבים
*פאונה - אחד ממשפחת הזאבים, שונא את מוגלי ורוצה שיעזוב את להקת הזאבים

==קישורים חיצוניים==
* 

* [http://www.ishim.co.il/m.php?s=%D7%A1%D7%A4%D7%A8+%D7%94%D7%92%27%D7%95%D7%A0%D7%92%D7%9C%23%D7%A2%D7%A8%D7%95%D7%A5+%D7%94%D7%99%D7%9C%D7%93%D7%99%D7%9D ספר הג'ונגל באתר "אישים"]

קטגוריה:ספר הג'ונגל
קטגוריה:סדרות הנפשה צרפתיות
קטגוריה:סדרות הנפשה גרמניות
קטגוריה:סדרות הנפשה ממוחשבת
קטגוריה:סדרות טלוויזיה גרמניות שעלו לשידור בשנות ה-2010
קטגוריה:ערוץ הילדים: תוכניות רכש
אייר ויאה

אייר ויאה (בבולגרית: Ер Виа) הייתה חברת תעופה בולגרית שהפעילה טיסות שכר מבולגריה ליעדים באירופה ואגן הים התיכון, בעיקר משדות התעופה של הערים בורגס, ורנה וסופיה. הנהלת החברה נמצאה בסופיה בירת בולגריה.

== היסטוריה ==
אייר ויאה הוקמה בשנת 1990 והחלה את פעילותה עם חמישה מטוסי טופולב Tu-154 חדשים.
אחרי הקמתה, מספר משקיעים בולגרים החלו להפעיל את מטוסי החברה ליעדים מכל אירופה אל ערי הנופש של בולגריה, בורגס וורנה. בשנת 2005 החליפה החברה את כל צי המטוסים שלה בעקבות עליית מחירי הנפט בעולם, ובשנת 2006 הפעילה את המטוסים החדישים של איירבס: האיירבוס A320.

החברה נסגרה בשנת 2016.

== צי המטוסים ==
{| class="wikitable" border="1" cellpadding="3" style="border-collapse:collapse"
|- bgcolor=green
| דגם || מספר מטוסים || תכולת מושבים (קונפיגורציה)|| הערות 
|-
|איירבוס A320||1|| 180 (מחלקה אחת)||
|-
|איירבוס A321-200
|1
|220 (מחלקה אחת)
|
|-
|סך הכול
|2
| colspan="2" |
|}

== פעילות החברה בישראל ==
החברה הפעילה 16 טיסות שבועיות לישראל (בחודשי הקיץ) מן הערים ורנה ובורגס.

== קישורים חיצוניים ==

* 
קטגוריה:חברות בולגריות
קטגוריה:חברות תעופה שנסגרו
קטגוריה:בולגריה: תעופה
שיר טיול

שיר טיול הוא אלבומו השני של הזמר-יוצר הישראלי אביתר בנאי, אשר יצא בשנת 1999. אחרי ההצלחה העצומה של אלבומו הראשון, לקח בנאי פסק זמן, בו הוא נסע להודו והרי ההימלאיה והתנסה בסגנונות מוזיקה שונים. באותו זמן גם עבר מתל אביב לשקט המדברי של מצפה רמון, שם עבד על האלבום השני שהוא שילוב בין רוק לבין מוזיקה אלקטרונית (בין היתר טראנס ודראם נ' בייס) ואלמנטים הודיים. אלבום זה זכה לפחות הצלחה מאלבומו הקודם.

בתחילת ינואר 2020 יצא לאור "שיר טיול 2.0", אלבום גרסאות כיסוי לשירי האלבום "שיר טיול", בהשתתפות עמיר לב, נינט טייב, Tiny Fingers, אולי דנון ועוד.

== רשימת רצועות ==

==משתתפים באלבום==
* אביתר בנאי - גיטרה, בס וטמבורין (ב"בראשית"), שירה, הפקה מוזיקלית
* צח דרורי - עיבודים, הפקה מוזיקלית
* דדי כהן - עיבודים, הפקה מוזיקלית
* פיטר רוט - גיטרה חשמלית ובס (ב"דיו")
* אסף אמדורסקי - גיטרה אקוסטית וקולות (ב"מחשבות")
* אלי מגן - קונטרבס (ב"מחשבות")
* זיו מטושקה - תכנות תופים (ב"מחשבות")
* שגיא צורף - עיבוד, הפקה מוזיקלית וקולות (ב"עדר של שוורים")
* אמיר צורף - גיטרה חשמלית (ב"עדר של שוורים")
* סיון שביט - שירה (ב"עדר של שוורים")
* אלעד כהן-בונן - ויברפון (ב"עדר של שוורים")
* עמיר לב - גיטרה חשמלית (ב"אמביציה")
* נורי יעקובי - צ'לו (ב"טיול")
* אברם קלוסקי - עוד (ב"טיול")
* יוני ניב - ויולה (ב"טיול")
* אריק גבריאלי - ג'מבה (ב"טיול")
* ליאת גבריאלי - ג'מבה (ב"טיול")
* רן אלטיצר - חליל (ב"שיר טיול")
* דניאל קסטנבוים - דידג'רידו (ב"שיר טיול")
* חיים שמש - מפיק

==קישורים חיצוניים==

* [http://www.tab4u.com/tabs/albums/49_שיר_טיול.html מילים ואקורדים לשירי האלבום שיר טיול] באתר [http://www.tab4u.com tab4u]
* [http://shironet.mako.co.il/artist?type=disc&lang=1&prfid=41&discid=12 מילים ואקורדים לשירי האלבום שיר טיול] באתר [http://shironet.mako.co.il שירונט]
* [https://web.archive.org/web/20171201031050/http://mooma.mako.co.il/Discs.asp?ArtistId=1162&AlbumId=2898 דף האלבום שיר טיול] באתר [https://web.archive.org/web/20171201031050/http://mooma.mako.co.il/ mooma]
* 

קטגוריה:אלבומי 1999
קטגוריה:אלבומי אביתר בנאי
קטגוריה:אלבומי קונספט
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הד ארצי
מחלף אונו

מחלף אונו הוא מחלף המחבר את הערים פתח תקווה וקריית אונו עם כביש 471 ואת גבעת שמואל עם דרך יצחק רבין וגני תקווה עם רחוב רחוב רפאל איתן/דרך התקווה.

בבסיס המחלף גשר באורך 80 מטר החוצה את כביש 471 ומחבר בין פתח תקווה בצפון וקריית אונו בדרום, צורת המחלף דומה בצורתו למחלף יהלום כאשר בקצותיו צמתים מרומזרים, למעט המגיעים מכיוון מזרח בכביש 471 ופונים לכיוון פתח תקווה המשתמשים ברמפה סיבובית ללא צורך בעצירה.

המחלף משמש את תושבי האזור ומחבר בין שני הרחובות הראשיים;דרך יצחק רבין הנמצאת בפתח תקווה, דרך לוי אשכול הנמצאת בקריית אונו וגם כן רחוב רפאל איתן/דרך התקווה המשמש את תושבי פסגת אונו וגני תקווה

המחלף סמוך לשכונת פסגת אונו ולקאנטרי קלאב המשמש את תושבי השכונה ואחד מכבישי הגישה הראשיים לשכונה. סמוך למחלף קיים גן אירועים בשם "הבאר של סבא" וגם כן פארק כפר גנים ג.

המחלף נחנך בשנת 2007 יחד עם סלילת כביש 471,ב-2019 החלו במקום עבודות תשתית ושיקום נופי.

אונו, מחלף
אונו, מחלף
קטגוריה:קריית אונו: תחבורה
קטגוריה:גבעת שמואל: תחבורה
טמפר

טמפר (באנגלית: Thumper) הוא דמות ארנב בדיונית המופיעה בספרי ובסרטי במבי. טמפר הוא חברו הטוב ביותר של במבי.

==תיאור==
טמפר הוא ארנבון מצוי בעל פרווה בצבעי אפור ולבן. הוא גר ביער יחד עם במבי וחברים נוספים. טמפר שובב, פיקח ואוהב לעזור לזולת.

עם היוולדו של במבי, טמפר מדריך אותו ועוזר לו להסתגל לחיי היער, ועם הזמן הוא הופך לחברו הטוב ביותר.

מקור שמו של טמפר הוא על שם מנהגו לדפוק על הרצפה ברגלו השמאלית בזמן של התרגשות, שמחה או פחד.

בסרט הראשון שבו הוא מופיע אומר טמפר בשם אביו: "אם אין לך משהו נחמד להגיד, מוטב שלא תגיד כלום". משפט זה נודע כ"חוק טמפר".

== הופעות ==
* "במבי " - הופעתו המונפשת הראשונה של טמפר.
* "במבי 2 " - בסרט זה טמפר הופיע כארנב צעיר, בדיבובו של ברנדון ברג.
* "בית העכבר " (סדרת הנפשה של דיסני) - טמפר הוא אחד מהאורחים במועדון.
* "מי הפליל את רוג'ר ראביט " - טמפר הוא דודו של רוג'ר ראביט.
*מלך האריות 3: האקונה מאטאטה - בסוף הסרט טמפר מופיע יחד עם דמויות רבות נוספות מסרטי דיסני.
==קישורים חיצוניים==

קטגוריה:דמויות ספרותיות
קטגוריה:דמויות קולנועיות
קטגוריה:דמויות אנימציה של דיסני
קטגוריה:ארנבים בדיוניים
קטגוריה:במבי
סויוז 23

סויוז 23 (ברוסית: Союз-23) היא חללית סויוז שהמריאה ב-14 באוקטובר 1976 מקוסמודרום בייקונור שבקזחסטן. המטרה הייתה לעדות בתחנת חלל סאליוט 5. המטרה לא הושגה.
 
==צוות==
* ויאצ'סלב זודוב – מפקד
* ואלרי רוז'דסטבנסקי – מהנדס טיסה

==צוות גיבוי==
* ויקטור גורבטקו – מפקד
* יורי גלזקוב – מהנדס טיסה

==תיאור הטיסה==
"סויוז 23" שוגרה ב-14 באוקטובר 1976 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

המטרה של הטיסה היה ביצוע התחברות לתחנת חלל סאליוט 5 ועריכת ניסויים ומחקרים שונים בהמשך. במהלך התקרבות לתחנת החלל התרחש כשל במערכת האוטומטית. ביצוע התחברות בצורה ידנית ניתן רק ממרחק של 1,200 מ' ובאותו עת המרחק בין החלליות היה כ-2 ק"מ. הניסיון בכל זאת להמשיך בתהליך ולסיימו לא הצליח. לאחר שהתברר שמלאי הדלק הולך ואוזל סוכם על סיום המשימה. לאור כך שעברו כבר כ-48 שעות מתחילת הטיסה ויכולת החללית לאפשר תנאי מחיה לקוסמונאוטים הייתה ל-3 יממות בלבד היה צורך לבצע נחיתת חירום. הנחיתה בוצע בלילה והקוסמונאוטים נחתו באגם. הדבר אומנם היה אפשרי אך לאור מזג האוויר הקשה באזור (סופת שלגים עזה) והפעלה לא מתוכננת של מערכת המצנחים פתחי מערכת האוורור כוסו במים. כתוצאה מכך הופסקה אספקת אוויר טרי לתא הנחיתה. לקראת בוקר קוסמונאוט ויאצ'סלב זודוב איבד את הכרתו. בסופו של דבר אחד ממסוקי של צוות חילוץ הצליח להתחבר לתא הנחיתה ולגרור אותה לשפת האגם.

==קישורים חיצוניים==

* [http://www.epizodsspace.narod.ru/bibl/davydov/text/12.htm מהלך החילוץ כולל תמונות] 
* [http://www.spacefacts.de/mission/english/soyuz-23.htm נתוני המשימה]
* [http://www.astronautix.com/s/soyuz23.html נתונים מאנציקלופדיית החלל]

קטגוריה:תוכנית סויוז
קטגוריה:1976 בברית המועצות
סטליוס קזנג'ידיס

סטליוס קזנג'ידיס (ביוונית: Στέλιος Καζαντζίδης; Stelios Kazantzidis; סטליוס קזנדְזיד'יס; 29 באוגוסט 1931 – 14 בספטמבר 2001) היה זמר יווני מוביל, שהפך לאחד מסמליה הבולטים של המוזיקה העממית היוונית, לאיקו. שיתף פעולה עם מלחינים רבים ביוון.

== ביוגרפיה ==
קזנג'ידיס נולד בנֵאַה יוניאה (Νέα Ιωνία) (פרבר של אתונה), יוון. הוא היה הראשון מבין שני ילדים שנולדו לחראלבו (Χαράλαμπου) וגסתמאניס (Γεσθημανής) קזנג'ידיס.
שורשיו של אביו מפונטוס שעל חוף הים השחור בטורקיה, ואימו הגיעה ליוון מהעיר אלניה בדרום טורקיה בעקבות מלחמת יוון–טורקיה. בגיל 13 התייתם מאביו, שהיה חבר המחתרת היוונית, ועוּנה למוות בידי קיצונים. מציאות זו הכריחה את קזנג'ידיס לעבוד מגיל צעיר. עבד כנושא מזוודות, מוכר ערמונים וכפועל במפעלי הטקסטיל בנֵאַה יוניאה.

חייו השתנו כאשר בעל מפעל הטקסטיל נתן לו גיטרה. הוא בילה שעות בנגינה.

את הופעתו הפומבית הראשונה הוא עשה בשנות החמישים המוקדמות במועדון לילה בקיפיסיה, וזמן קצר לאחר מכן, ביולי 1952, ביצע את הקלטת האולפן הראשונה שלו באולפני Columbia עם שיר בשם "אני הולך לשחות" (Για μπάνιο πάω) אשר נכתב על ידי אפוסטולוס קאלדארס. השיר לא הצליח, אך הוא ניסה שוב, עם הקלטת שירו של יאניס פפאיואנו "על מזוודות" (Οι βαλίτσες), זמן קצר לאחר מכן. הפך השיר ללהיט ראשון מני רבים, ועם הפופולריות הגואה החל להופיע בכמה מן המועדונים הגדולים של התקופה. עם נסיקת הקריירה שלו החל קזנג'ידיס לשתף פעולה עם כמה מהשמות הגדולים ביותר בעולם המוזיקה היוונית, ביניהם מיקיס תאודוראקיס, מאנוס חג'ידאקיס, מנוליס חיוטיס וסטאברוס קסרחקוס. קזנג'ידיס והזמרת מרינלה הפכו בהמשך לצמד.

סטליוס ומרינלה נישאו ב־7 במאי 1964, והם הופיעו יחד בגרמניה ובארצות הברית.

קזנג'ידיס מת ב־14 בספטמבר 2001, בשל גידול מוחי. הלווייתו שודרה בטלוויזיה היוונית.

=== גרסות כיסוי עבריות ===
בישראל היה קזנג'ידיס לסמל מוזיקלי. רבים משיריו תורגמו ובוצעו בעברית, כדוגמת ״אמא אמא״ שבוצע על ידי חיים משה, "אלינור", שבוצע על ידי ג'קי מקייטן ולאחר מכן על ידי זוהר ארגוב, ו"זינגואלה" שבוצע על ידי יהודה פוליקר.

==דיסקוגרפיה==
{| class="toccolours mw-collapsible mw-collapsed" style="width: 100%; border: 0; margin: 5px 0;"
|-
! style="font-size: 1.4em;" | דיסקוגרפיה של סטליוס קזנג'ידיס
|-
|

|}

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:זמרים יוונים
קטגוריה:ילידי 1931

קטגוריה:יוונים שנפטרו ב-2001
סויוז 24

סויוז 24 (ברוסית: Союз-24) היא חללית סויוז שהמריאה ב-7 בפברואר 1977 מקוסמודרום בייקונור שבקזחסטן. המטרה המרכזית הייתה לעגון בתחנת החלל סאליוט 5. המשימה הסתיימה הבצלחה.

==צוות==
* ויקטור גורבטקו - מפקד
* יורי גלזקוב - מהנדס טיסה

===צוות גיבוי===
* אנטולי ברזובוי - מפקד
* מיכאיל ליסון - מהנדס טיסה

==תיוא המשימה==
"סויוז 24" שוגרה ב-7 בפברואר 1977 מקוסמודרום בייקונור. החללית נבנתה על ידי תאגיד הטילים והחלל אנרגיה. זו הייתה חללית סויוז מדגם סויוז 7K-T.

המטרה של הטיסה היה ביצוע התחברות לתחנת חלל סאליוט 5 ועריכת ניסויים ומחקרים שונים בהמשך. לאחר התקרבות לתחנת החלל בוצע תמרון התחברות. הקוסמונאוטים נכנסו לתחנת החלל כאשר הם לבושים במסכות מחשש שאוויר בתחנה אינו מתאים. לאחר ביצוע בדיקות והחלפת אוויר שימוש במסכות הופסק. הצוות המשיך בביצוע ניסויים ביולוגיים וצילומי כדור כארץ. מכיוון שמשימה הייתה חלק מתוכנית צבאית, על חלק מניסויים שנערכו לא ידוע עד היום. ב-21 בפברואר בוצע החלפת אוויר נוספת שתועדה בשידור טלוויזיה. 

ב-25 בפברואר הצוות נחת בכדור הארץ באזור המתוכן בשטח קזחסטן. 

ב-26 בפברואר תחנת החלל שחררה מודול נחיתה נוסף עם צילומי כדור הארץ שבוצעו וחומרים נוספים. לא היו ביקורים נוספים בתחנת חלל זו.

==קישורים חיצוניים==

* [http://www.spacefacts.de/mission/english/soyuz-24.htm נתוני המשימה]
* [http://www.astronautix.com/s/soyuz24.html נתונים מאנציקלופדיית החלל]

קטגוריה:תוכנית סויוז
קטגוריה:1977 בברית המועצות
כוכבי שמים רחוקים

כוכבי שמים רחוקים, שירים אחרונים הוא קובץ שיריו של המשורר שאול טשרניחובסקי. ראה אור בהוצאת שוקן בירושלים ותל אביב (הודפס בדפוס "הארץ") בשנת תש"ד 1944. בספר כונסו שירים שכתב "בשלֹש שנות חייו האחרונות, ושבועות מספר לפני פטירתו", והמשורר הספיק להתקין את כתב היד לדפוס "קבע את סדר השירים". לכתחילה כותר הספר היה "עמא דדהבא" על שם שירה גדולה שבו. אבל, בהסכמתם של יורשיו נקבע לבסוף שמו האחר. אל השירים הוספו הערות וביאורים לשוניים והיסטוריים.

מלבד שירי המשורר, נכללו בו, ונערכו במעורב, תרגומי שירים ממספר שפות ותרבויות, חלקן שתורגמו מכלי שני: איסלנדית, אנגלית, גרמנית: היינה וגתה, יוונית, פרסית: שמס א-דין מוחמד שירזי.
נושאי השירים, הן יצירות המשורר - שנכתבו בעיצומה של מלחמת העולם השנייה והשואה שמידע על עליה הגיע אל היישוב ואל המשורר - והן תרגומיו, נסובים על משמעותם של אירועים בתולדות עם ישראל ומורשתו, ועל תפיסת ההיסטוריה בכללה; ואלו, המורשת והניסיון להבין את משמעות ההיסטוריה, מלוכדים בשיריו על מפעל ההתיישבות היהודי בארץ ישראל.
== שירים בקובץ ==
{|
|- valign="top"
| 
*כוכבי שמים רחוקים 
*הכוזר האחרון (בלדה) 
*העולם בזכותו של מי קים?
*אלפא-ביתא דשאול
*שני הגרדנרים (משירי היינה)
*מן האגדה האיסלנדית
:חלומותיו של בלדר
:שיר על אלגים
*נשאת בעולם
*ואומרים יש שופר
*איטשי מיאֶר (בלדה)
*שר היער (י. ו. גיטה)
|
*בת יפתח הגלעדי (פואמה)
*איי יון (מאת לורד בירון)
*"סבתא חדישה" שלנו
*סבא מפליג לאודסה
*על תל ערבה
*אמא דסבתא שלי
*איפיאטרוס לעת מצוא היה אבי
*משירי חאפז
:I גזלה
:II גזלה
*פסח זמן חרותנו
*שירת יון החדשה (משירי הקלפטים)
|
*בלדות וִירְמַיזָא
:I עיר ההגמון
:II בת הרב ואִמהּ
:III בתו היפה של הרב
:IV המתים הראשונים
:V "נרות האלמונים"
:VI שני הקברים 
:VII בלדת הזאב

*חג השבועות 
*בעותי לילה
*כנגד ארבעה בנים
*זמירות
|}

{|
|- valign="top"
| 
*<big>עמא דדהבא</big>
:שער ראשון
::א/ אבא צנתרות דדהבא...
::ב/ עמא דדהבא אבא...
::ג/ שירה דדהבא אבא...

:שער שני
::א/ שלום לידיד
::ב/ הנה מכורתי
::ג/ סבא, זכרונו לברכה
::ד/ אבא אנטוני
::ה/ מגדל אשת אנטוני
|
:שער שלישי
::א/ שירי הדבש
::ב/ בלדת הכורת

:שער רביעי
::א/ צא ולמד הבורות...
::ב/ דברות הכורנים
::ג/ ואלה כלי המכורת
::ד/ מסע הנחיל
::ה/ קבוץ עולה על הקרקע
|
:שער חמישי
::א/ בערבי שלהי דקיטא
::ב/ הקרבן

:שער שישי
::א/ דברי הבחור
::ב/ הוסיף הבחור ואמר...
::ג/ העצה
::ד/ הדבורים שלנו
|
:שער שביעי
::א/ הזמנה לחתונה
::ב/ המקהלה
::ג/ חתנת החתונות

:חתימה
::גם אלה דבורים
|}

== לקריאה נוספת ==
* דן מירון, סביב "כוכבי שמים רחוקים", בתוך: שאול טשרניחובסקי: 25 שנים לפטירתו, מאזניים, כ"ז, תשכ"ט 1969, עמ' 309-298.
==קישורים חיצוניים==

*
* 

== הערות שוליים ==

קטגוריה:ספרי שירה בעברית
קטגוריה:ספרי 1944
קטגוריה:שאול טשרניחובסקי
קטגוריה:ספרי הוצאת שוקן
מרסל לאנג

מרסל לאנג (בגרמנית: Marcel Lang; 13 ביוני 1956 – 27 ביוני 2009) היה חזן שווייצרי במנעד טנור.

== קורות חיים ==

מרסל לאנג נולד וגדל בבזל למשפחה, שמסורת החזנות המזרח-אירופאית טופחה בה. לאחר שרכש את מקצועו הראשון כאיש מכירות, למד שירה אצל קורט וידמר, באקדמיה למוזיקה בעיר בזל ובבית הספר לאופרה, שבשלוחתה.

לאחר שזכה בתעודת ההוראה בשירה, המשיך בלימודים נוספים במוסד לפסיכולוגיה שימושית בציריך, כפסיכולוג שימש מרסל לאנג כיועץ לחברות וללקוחות שונים. הוא היה היועץ הפסיכולוגי של האקדמיה למוזיקה בבזל ולימד שם גם פסיכולוגיה חינוכית בקונסרבטוריון.

בשנות ה–70 המאוחרות היה מרסל לאנג החזן בקהילה היהודית בציריך וגם במספר בתי כנסת קטנים. מ–1982 עד 1991 הוא היה החזן הראשי של הקהילה היהודית בבזל. לאחר מכן עבד בקביעות בקהילה היהודית בדיסלדורף עד לחזרתו לקהילה היהודית בציריך ב–2004. בנוסף לכך הוא התמסר להופעות בקונצרטים ולעיסוק בהוראה. בהופעותיו כסולן הוא שר שירי תפילה ששרים בבית כנסת, שירים ביידיש וגם שירים למוזיקה קלאסית, אופרה ואורטוריה.

דרך הקונצרטים שלו הוא הגיע לכל חלקי אירופה וגם לצפון אמריקה, לאוסטרליה ולישראל. הוא הפיק תקליטורים שונים עם הקלטות של שירים ביידיש ומוזיקת בתי כנסת בליווי מקהלה, פסנתר, נגינת מוזיקה קאמרית ותזמורות כלייזמר.

במשך יותר מ–30 שנה הכין נערים לטקס בר המצווה שלהם.

כבקי בשירה היהודית, בחזנות ובסדרי התפילה (ליטורגיקה) הוא לימד, ייעץ וליווה קבוצות ובודדים. בין היתר הוא עבד כמרצה לחזנות בבית הספר הגבוה ללימודי יהדות בהיידלברג ומ–1999 הוא לימד את חברי האגודה היהודית הפלורליסטית בבזל את הליטורגיקה של סדרי התפילה.

בנסיעותיו הרבות כמרצה העביר את ידיעותיו הנרחבות בתחום תרבות השירה האשכנזית והשירה היידית. עם הידע שלו ואהבתו ליהדות האורתודוקסית וגם ליהדות הליברלית הרגיש מרסל לאנג שייכות לשני הזרמים האלה ביהדות שהם שונים כל כך, ואת זאת הוא הראה בעבודתו כחזן בשתי הקהילות היהודיות בבזל ובציריך, שתיהן שונות זו מזו במגוון ההטרוגני של החברים שבהן, או בקהילה היהודית בדיסלדורף שאליה הגיעו יהודים מברית המועצות לשעבר, שלא קיבלו חינוך יהודי.

מרסל לאנג היה מעורב גם בדו-שיח הבין-דתי. בזכותו בני נוער רבים, במסגרת ההכנות שלהם לכניסה בברית הדת הנוצרית (קונפרמציה), נעשתה להם הכרה עם היהדות וגם דרך סיוריו לקהל הלא יהודי בבית הכנסת בבזל והרצאותיו לשווייצרים דוברי גרמנית, בהן הציג את היהדות במובנה המעשי.

== הפקות תקליטורים ==
*כי וירבו ימיך – שירת בית הכנסת
*קול דממה דקה (דואטים למוזיקת בתי כנסת ושירים חסידיים)
*מאיין שטעטעלע בלז (שירי שבת ושירים חסידיים)
*שירים אוונגרדיים משנות ה - 20
*לחיים (יחד עם תזמורת הכלייזמר בית יפה)
*שירו! געדענסק (יחד עם תזמורת הכלייזמר בית יפה)
*שמע קולנו (שירי תפילה ששרים בבית כנסת עם מקהלת בית הכנסת של ציריך)
*זמירות מיכל (זמירות שבת)

==קישורים חיצוניים==

*[http://kolang.org/en/ אתר אישי]

קטגוריה:זמרי טנור
קטגוריה:חזנים שווייצרים
קטגוריה:חזנים גרמנים
קטגוריה:שווייצרים שנולדו ב-1956
קטגוריה:נפטרים ב-2009
ז'וזף דה ורדיליאק

גנרל ז'וזף אנטואן סילבן ראול דה ורדיליאק (בצרפתית: Joseph Antoine Sylvain Raoul de Verdilhac - שם המשפחה נכתב לעיתים גם בצורה "de Verdillac"); 1883–1963) היה קצין צרפתי ששימש בזמן מלחמת העולם השנייה כמפקד צבא צרפת של וישי בגזרת הלבנט בזמן המערכה בסוריה ולבנון.

== ביוגרפיה ==
דה ורדיליאק שירת בצבא צרפת בתפקידים שונים, ובשנת 1940 בעת המערכה על צרפת היה מפקד הדיוויזיה הצפון אפריקנית ה-6. הוא נפל בשבי ושוחרר בשנת 1941.

בסוף מאי 1941 נשלח למלא את מקומו של הגנרל פוז'ר (François-Marie-Jacques Fougère) מפקד צבא צרפת של וישי בסוריה ובלבנון שהגיע לגיל הפרישה. עם זאת, כפי הנראה הגיע דה ורדיליאק לאזור מכיוון שנהנה מאמונו של המרשל אנרי פיליפ פטן. בתפקיד זה היה דה ורדיליאק כפוף לנציב גנרל אנרי פרנאן דנץ.

בעת שהגיע דה ורדיליאק אל הלבאנט היה האזור שרוי במשבר ומוכן לתחילת לוחמה פעילה בין אנשי וישי ששלטו בסוריה ובלבנון לבין אנשי בעלות הברית. מדיניותו של דנץ כנציב העלתה בלב בעלות הברית חשש כי הוא יביא לנפילת סוריה ולבנון לידי מדינות הציר. מסיבה זו יצאו למבצע לכיבוש סוריה ולבנון בכוחות צבא צרפת החופשית והצבא הבריטי וצבאות מהמושבות והדומיניונים. המערכה נתקלה בהתנגדות עזה ובלתי צפויה של אנשי וישי, והוכרעה רק כעבור לחימה קשה.

לאחר כיבוש סוריה ולבנון על ידי בעלות הברית, ניהל דה ורדיליאק בשם דנץ את המשא ומתן לכניעה שהסתיים בחתימת הסכם הכניעה ב-14 ביולי בעכו. דנץ עצמו סירב להשתתף במגעים, שכן סירב לשאת ולתת עם אנשי צרפת החופשית, אך דה ורדיליאק מצא שפה משותפת עם מפקד אנשי צרפת החופשית בלבאנט ז'ורז' קאטרו. דה ורדיליאק חתם על הסכם הכניעה לצד המפקד הבריטי הגנרל הנרי מייטלנד וילסון. זמן מה שימש כראש וועדת שביתת הנשק האחראית על יישום תנאי ההסכם. במסגרת תפקיד זה ניהל משא ומתן מסובך, במסגרתו הוחזרו ללבאנט שבויים צרפתים ובריטים שנפלו בידי אנשי וישי במהלך הלחימה והועברו לצרפת. במסגרת זו נעצרו מספר קצינים גבוהים, וביניהם דנץ, והוחזקו כבני ערובה עד לאחר החזרת הקצינים.

לאחר הכניעה שב דה ורדיליאק לצרפת. ב-1942 סייע לגנרל אנרי ז'ירו בבריחתו ממבצר קניגשטיין הסמוכה לדרזדן. נפטר ב-1963.

דה ורדיליאק הוא אביו של הסופר איב דה ורדיליאק, הידוע בשם העט סרז' דאלן.

==קישורים חיצוניים==

* [http://www.generals.dk/general/Verdilhac/Joseph-Antoine-Sylvain-Raoul_de/France.html ביוגרפיה ותמונה] אתר "הגנרלים של מלחמת העולם השנייה".

==הערות שוליים==

קטגוריה:אנשי צבא צרפתים במלחמת העולם השנייה
קטגוריה:צרפת של וישי: אישים
קטגוריה:צרפתים שנשבו במלחמת העולם השנייה
קטגוריה:גנרלים צרפתים
קטגוריה:המערכה בסוריה ובלבנון במלחמת העולם השנייה
קטגוריה:סוריה במלחמת העולם השנייה
קטגוריה:לבנון במלחמת העולם השנייה
קטגוריה:צרפתים שנולדו ב-1883
קטגוריה:צרפתים שנפטרו ב-1963
אלכסנדר קלוגה

אלכסנדר קלוגה ב"שדרת הכוכבים של ברלין"
אלכסנדר ארנסט קלוגה (בגרמנית: Alexander Ernst Kluge; נולד ב-14 בפברואר 1932, הלברשטאדט, רפובליקת ויימאר) הוא במאי קולנוע, משפטן וסופר גרמני.

==ראשית הקריירה==
קלוגה נולד בהלברשטאט, במדינת סקסוניה-אנהלט, בגרמניה. לאחר מלחמת העולם השנייה, רכש השכלה אקדמית בהיסטוריה ומשפטים ובהמשך הוסמך כדוקטור למשפטים באוניברסיטת פרנקפורט. במהלך לימודיו התיידד קלוגה עם הפילוסוף תאודור אדורנו, אשר חשף אותו לעולם הקולנוע ודרכו הכיר קלוגה את הבמאי פריץ לאנג. ב-1959 הועסק אלכסנדר קלוגה כעוזר במאי במהלך צילומי סרטו של פריץ לאנג "The Tiger of Eschnapur".

==הקריירה הקולנועית==
ב-1960 ביים קלוגה את סרטו הראשון. היה זה סרט קצר בשחור לבן, בשם "Brutalität im Stein" אשר ביטא מחאה כנגד התעלמותו של הקולנוע הגרמני של התקופה מאירועי מלחמת העולם השנייה ועוללות המשטר הנאצי. ב-1961 הוצג הסרט בפסטיבל לסרטים קצרים שנערך באוברהאוזן וזכה להדים תקשורתיים רבים. קלוגה הצטרף למעגל במאי הקולנוע הגרמני החדש וב-1965 כיהן בחבר השופטים בפסטיבל הסרטים הבינלאומי בברלין. ב-1966 ביים את סרטו הארוך הראשון "Abschied von Gestern" ועד ל-2008 ביים 14 סרטים נוספים.

== הקריירה הספרותית ==
קלוגה הוא אחד הסופרים המוערכים בגרמניה של שלהי המאה ה-20 בסוגת הסיפורת. עבודותיו נוטות לכוון הסיפור הקצר ומתמקדות בחלקן בתת-הסוגה המכונה "סיפורת מציאותית" ובחלקן במדע בדיוני. שבעת הספרים שהוציא לאור בין 1962 ל-2006, מציגים גם ביקורת חברתית נוקבת שהתמקדה בספרה הציבורית. ב-2000 ו-2001 יצאו לאור שתי אנתולוגיות אשר ריכזו מבחר מסיפוריו. קלוגה זכה במספר פרסים על יצירתו הספרותית ובכללם, ב-2003 בפרס ביכנר, שהוא הפרס הספרותי השנתי החשוב והיוקרתי ביותר בגרמניה.

==ספריו שתורגמו לעברית==
* הנקודה העיוורת של השטן: סיפורים, מגרמנית: נועה קול, הוצאת פיתום, 2016.
*הפצצת הַלְבֶּרְשטאדט בְּשמונה באפריל 1945, מגרמנית: נועה קול, הוצאת פיתום, 2019.

==קישורים חיצוניים==

* 
* [http://www.isfdb.org/cgi-bin/ea.cgi?Alexander_Kluge אלכסנדר קלוגה] במסד הנתונים של [http://www.isfdb.org/wiki/index.php/Main_Page ISFDB]

* 

== הערות שוליים ==

קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:במאי קולנוע גרמנים
קטגוריה:סופרים גרמנים
קטגוריה:זוכי פרס ביכנר
קטגוריה:זוכי פרס קלייסט
קטגוריה:גרמנים שנולדו ב-1932
מגלוזאורוס

מגלוזאורוס (שם מדעי: Megalosaurus; מיוונית עתיקה: "לטאה גדולה", μεγαλο מגלו - גדול, גבוה, σαυρος זאורוס - לטאה, זוחל) הוא סוג של דינוזאור טורף מתת-הסדרה תרופודה. הוא חי באמצע תור היורה, כ-166 מיליון שנה לפני זמננו ביבשת אירופה. שרידיו נתגלו בדרום אנגליה, צרפת ופורטוגל. 

המגלוזאורוס, שנתגלה על ידי ויליאם בקלנד ותואר על ידי הפלאונטולוג הבריטי גדעון מנטל ב-1827, היה הדינוזאור הראשון שנתגלה, ובכך חשיבותו הגדולה.

== תיאור ==

כיום משערים הפלאונטולוגים שהמגלוזאורוס היה תרופוד טורף הדומה באופן כללי לאלוזאורוס או טורווזאורוס אך קטן יותר. אורכו היה כ- וגובהו למעלה מ-3 מטר.

המדענים חלוקים בנוגע לאסטרטגיית הטרף שלו, והועלו מספר השערות:
# צייד שחי ביבשה וצד בעלי חיים יבשתיים.
# צייד שחי ליד חופים ומקווי מים, וצד זוחלים ימיים קטנים.
# אוכל נבלות.
# המגלוזאורוס נקט בכל האסטרטגיות שתוארו לעיל.
כיום הסברה הרביעית היא המקובלת על הפלאונטולוגים.

==בתרבות==
המגלוזאורוס הוא הדינוזאור הראשון שהתגלה אי פעם, והוא נראה במספר סרטים פלאונטולוגיים או במוצגים מוזאונים, אף שהוא לא נפוץ במדיות ובספרות הפופולרית:
*דגמי מגלוזאורוס נראים בפארק קריסטל פאלאס שבלונדון. הדגמים הם בצורה לא עדכנית דמוית איגואנה טורפת המהלכת על ארבע, כשבפועל היה זה יצור טורף דו-רגלי.
*המגלוזאורוס נראה בכמה סרטים ישנים על דינוזאורים, ביניהם ב-"When Dinosaurs Ruled the Earth" מ-1970, אף שייתכן שהוא טירנוזאורוס לא-מדויק, בדומה לסרטים: "The Beast from 20,000 Fathoms" מ-1953 וכוכב הדינוזאורים.
*בסדרה דינוזאורים הדמות הראשית, ארל סינקלייר, היא מגלוזאורוס.
*הוא מופיע גם בסדרות הדינוזאורים!, פלאווורלד ורכבת הדינוזאורים ומגלוזאורוס זהוב נדיר מופיע בפרקי מלך הדינוזאורים.
*מגלוזאורוס נראה כבובה על חוט במיני-סדרה "Dinosaur!" מ-1991.
*הוא נראה במספר משחקי מחשב כמו: Jurassic World Evolution 2, עולם היורה: המשחק, "Jurassic World: Alive", "ARK: Survival Evolved", "Dino Hunter: Deadly Shore" ועוד.
*הוא מופיע בספרו של רוברט בקר "The Dinosaur Heresies", בו הוא נראה הורג תנין קדום ומוצא לסת של מגזוסטרודון. כמו כן הוא מוזכר בספר "The Ultimate Book of Dinosaurs" של פול דאוסוול ובספר "Dino Wars: Discover the Deadliest Dinosaurs" מאת ג׳יני ג׳ונסון.
*מספר איורים ובולים שלו נראו בידי אמנים פלאונטולוגים כמו צ'ארלס ר. נייט.

==גלריה==
<gallery>
קובץ:Buckland, Megalosaurus jaw.jpg|לסת של מגלוזאורוס שנתגלתה על ידי ויליאם באקלנד, מראשוני המאובנים של המגלוזאור שנתגלו
קובץ:2005-03-30 - London - Crystal Palace - Victorian Dinosaurs 1 4887762470.jpg|השחזור המקורי (והשגוי) של המגלוזאורוס
קובץ:Megalosaurus dinosaur.png|שחזור מודרני של מגלוזאורוס
קובץ:Megalosaurus 5.svg|דיאגרמת שלד של מגלוזאורוס על פי הממצאים
קובץ:Megalosaurus fragments.JPG|מאובני המגלוזאורוס שנמצאו
קובץ:Megalosaurus skull.jpg|גולגולת חלקית של מגלוזאורוס (החלקים הבהירים חסרים ולכן שוחזרו)
קובץ:Megalosaurus UDL.png|שחזור מגלוזאורוס
</gallery>

== קישורים חיצוניים ==

* 
* [http://animals.howstuffworks.com/dinosaurs/megalosaurus.htm מגלוזאורוס] ב-HowStuffWorks
* [http://www.prehistoric-wildlife.com/species/m/megalosaurus.html מידע תמציתי על המגלוזאורוס]
* 

קטגוריה:בעלי חיים שתוארו ב-1824
קטגוריה:טקסונים שתוארו בידי ויליאם באקלנד
קטגוריה:מגלוזאוריים
קטגוריה:דינוזאורים שחיו ביורה תיכון באירופה
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-1824
קטגוריה:צרפת: מאובנים
קטגוריה:פורטוגל: מאובנים
כל משבריך וגליך

כל משבריךָ וגליךָ הוא קובץ שירים של המשוררת הישראלית דליה רביקוביץ, שנקבצו מאסופות שיריה. ראה אור בהוצאת הקיבוץ המאוחד בתל אביב, בשנת 1972, ומאז במספר מהדורות.

נושאי הקובץ הם: שאלות על משמעות החיים ועל הימצאותה, אפשריותה או היתכנותה של ישועה בחיים האנושיים, תהיות על מושג המטאפיזיקה, געגועים אל דמות האב, וכן התכתבות עם מבחר פואטיקה עברית ולועזית מהעת העתיקה, למשל ספר תהלים וספרות חז"ל, ועד העת החדשה. המשוררת מבטאת היישרת מבט אל שאלות הקיום האנושיות, ומשלבת בשאלה הפואטית (ובסדר עריכת הקובץ), וירטואוזיות מילולית ואף הומור.

שמו של הספר מרמז לפסוק מתהילים (): "תְּהוֹם אֶל תְּהוֹם קוֹרֵא לְקוֹל צִנּוֹרֶיךָ כָּל מִשְׁבָּרֶיךָ וְגַלֶּיךָ עָלַי עָבָרוּ", כמו גם לפסוק מיונה (): "וַתַּשְׁלִיכֵנִי מְצוּלָה בִּלְבַב יַמִּים, וְנָהָר יְסֹבְבֵנִי; כָּל-מִשְׁבָּרֶיךָ וְגַלֶּיךָ, עָלַי עָבָרוּ".

הספר מלווה באיורים מאת יגאל תומרקין.

== שירים בקובץ ==
{|
|- valign="top"
|
*עמוד התיכון
* * * * ([עוֹמֵד עַל הַכְּבִישׁ בַּלַּיְלָה הָאִישׁ הַזֶּה])
*ביאת המשיח
*מושיע
*קריעה
*מתנות מלכים
*צער הלילה
*בובה ממוכנת
*כגלגל לפני סופה
*תפילת אשכבה
|
*טלטלה
*המערב הכחול
*השתדלות
*השתדלות נוספת
*שאון המים
*חורף קשה
*עגור
*תרצה והעולם הגדול
*התקלסות
|
*מלחמה בזנזיבר
*בצ'אד ובקמרון
*איך הונג-קונג נהרסה
*אתה בוודאי זוכר
*הבגד
*הקרפדים
*סוף הנפילה
*ברוח הנכונה
*קרני חיטין
|
*לזכרו של סנט-אקזופרי
*אוסטרליה
*גאוה
*הוויקינג
*מיקי היקר
*המריונטה
*כל משבריך וגליך
*כמו רחל
*במופלא ממני
|}
== לקריאה נוספת ==
* אסתר אזולאי, עיון אינטרטקסטואלי בשיר "לא רגעי שנת, טבע" - טשרניחובסקי ובשיר "גאווה" - רביקוביץ, חמדעת, ד, תשס"ג, עמ' 90–97.
== קישורים חיצוניים ==
* 
* גדעון עפרת, [http://gideonofrat.wordpress.com/2011/01/17/%D7%94%D7%91%D7%95%D7%91%D7%95%D7%AA-%D7%A9%D7%9C-%D7%94%D7%A4%D7%95%D7%A1%D7%98-%D7%9E%D7%95%D7%93%D7%A8%D7%A0%D7%94/ הבובות של הפוסט-מודרנה (על "המריונטה")], באתר gideonofrat
*
* 
== הערות שוליים ==

קטגוריה:ספרי שירה בעברית
קטגוריה:יגאל תומרקין
קטגוריה:ספרי 1972
קטגוריה:ספרי הוצאת הקיבוץ המאוחד
קטגוריה:כתבי דליה רביקוביץ
מכבי רעננה (כדוריד)

מכבי רעננה היא קבוצת כדוריד ישראלית מהעיר רעננה, המתמודדת בליגה הלאומית בכדוריד. הקבוצה עורכת את משחקיה הביתיים באולם אביב בעיר.

== היסטוריה ==
בעונת 1995–1996 הגיעה הקבוצה לגמר גביע המדינה, שם הפסידה להפועל ראשון לציון בתוצאה 26:34. בעונת 1999–2000 זכתה הקבוצה בגביע, לאחר שניצחה במשחק צמוד 23:26 את עירוני רחובות.
בעונת 2010/2011 ירדה הקבוצה מליגת העל בכדוריד לליגה הלאומית בכדוריד, לאחר שסיימה במקום האחרון בליגה הסדירה. בעונה שלאחר מכן ירדה הקבוצה שוב, הפעם לליגה הארצית בכדוריד, לאחר שסיימה את הליגה הסדירה במקום השמיני מתוך 10 קבוצות; במבחנים על הישארות בליגה ניצחה את קבוצת הפועל נתניה, אך הפסידה לקבוצות א.כ. נס ציונה ומכבי קרייתים, וירדה ליגה.

בעונת 2012–2013 שיחקה הקבוצה בליגה הארצית ועלתה בחזרה לליגה הלאומית תוך שהיא מנצחת את כל 20 משחקיה. הקבוצה גם הגיעה לשלב חצי גמר גביע המדינה ע"ש ישראל ברנר, שם הפסידה לאחר הארכה להפועל פתח תקווה. בסיום העונה סוכם כי החל מעונת 2013–2014 יתקיים שיתוף פעולה עם העירייה שתפרוס את חסותה על מחלקת הנוער.

== הישגים ותארים ==
*גביע המדינה:
**זכייה (1): 2000

== סגל הקבוצה ==
{| class="wikitable"
|+
!מספר
!שם
!עמדה
|-
|-
|2
|רועי גרינבוים
|פינה
|-
|3
|דור סבטני
|מקשר
|-
|4
|מתן בייגל
|פינה
|-
|5
|אורי שירן
|פינה
|-
|6
|טל יהודה
|פינה
|-
|7
|ניר כהן
|פינה
|-
|8
|דן אלטרוביץ
|מרכז
|-
|10
|איתי אוקמיאן
|מרכז
|-
|16
|זיו גנשר
|שוער
|-
|18
|גיא טאוב
|פיבוט
|-
|20
|תומר גדמיש
|מקשר
|-
|23
|אורן ויצברג
|מרכז
|-
|31
|דוד הררי
|מקשר
|-
|36
|גל כספי
|פינה
|-
|69
|עידו קסנטיני
|פיבוט
|-
|77
|אורן צבי
|פיבוט
|-
|55
|מאור ליסיצה
|שוער
|}

== נערים ==
נכון לשנת 20/21 קבוצת הנערים הבוגרת ביותר של מכבי רעננה היא של כיתות ט'
{| class="wikitable"
|+סגל הקבוצה<ref></ref>
!מספר
!שם
!עמדה
|-
|1
|מידן לבנטל
|שוער
|-
|2
|מתן משולם
|מרכז/מקשר
|-
|4
|שניר גרינבלט
|שוער
|-
|5
|גיא שאול
|פינה
|-
|6
|אוריאל עדי
|פיבוט/מקשר
|-
|8
|אייל מזרחי
|מקשר
|-
|9
|יונתן מאיר
|פיבוט/מקשר
|-
|10
|ליאור מאירוביץ
|מרכז/מקשר
|-
|11
|מתן פינקו
|מקשר
|-
|13
|רועי מנס
|שוער
|-
|14
|בועז דוד
|פינה
|-
|16
|איתי קולודני
|פינה
|-
|32
|הראל סבג
|פינה\פיבוט
|}

==הערות שוליים==

רעננה
רעננה
קטגוריה:רעננה: מועדוני ספורט
אבי מסיקה

אבי מסיקה (נולד ב-14 באפריל 1980) הוא זמר-יוצר ישראלי.

==ביוגרפיה==
===תחילת דרכו===
אבי מסיקה נולד וגדל בשכונת יד אליהו בתל אביב. למד בתיכון אורט תל השומר.

החשיפה של אבי למוזיקת היפ הופ החלה רק בגיל 20, כשהתגורר בלונדון למשך שנה, הלך למסיבות היפ הופ, והתרשם מלהקות כגון Bomfunk MC's, ומהאווירה ששררה במסיבות. באותן מסיבות הכיר מסיקה את הזמר הבריטי קרייג דייוויד, ובעקבותיו החליט להתמקד בתחום.

לאחר ששב ארצה למד לבדו הפקה מוזיקלית, דרך טכנאי אולפן שהסתכל עליהם, ופנה לעבוד עם הרכבי היפ הופ שונים, ביניהם סאבלימינל (בפרויקט הזהירות בדרכים "לי זה לא יקרה") וכלא 6.

=== קריירה ===
בשנת 2004 הוציא מסיקה את סינגל הבכורה שלו בשם "תני לי אהבה". השר התפרסם במהרה, ובעקבותיו החל מסיקה להופיע באירועים. למרות הצעות רבות שקיבל מחברות תקליטים, סירב אבי לכולן, ופתח חברת התקליטים עצמאית בשם "ד.מ כחול לבן". בחברת התקליטים הוחתמו אמני היפ הופ ישראלים, כגון דני דין ושורטי.

=== שיתופי פעולה ===
מסיקה שיתף פעולה עם אמנים ישראלים רבים, והוציא בין היתר את השירים:
* "זה רק בינינו" (2004) עם מאיה בוסקילה.
* "כשאת לצידי" (2009) עם הראפר רון נשר.
* "הסולטן" (2012) עם נסרין קדרי.
* "באה לי טוב" (2012) עם סאבלימינל וקובי פרץ.
* "אוהבת לרקוד" (2014) עם קטריקס ודורון ביטון.
* "לא כמו כולם" (2014) עם קטריקס ודורון ביטון.
* "שחרר" (2016) עם עודד פז.
* "קצת ממך" (2016) עם כוכבי הרשת אלעד וליהי.
* "בינת אל סולטן" (2016) עם נסרין קדרי, המבוסס על השיר המצרי "יא בינת אל סולטן".
* "שמש רק עליי" (2019) עם שחר חסון.

=== קריירה בינלאומית ===
בשנת 2013 קיבל מסיקה הצעה מאולפני Area 51 NYC Recording Studios בניו יורק, לשמש כעוזר מפיק בהפקה בינלאומית. בעקבות הפקה זו החל מסיקה לעבוד עם אמנים נוספים מהעולם כמו מיק מיל ואייסאפ רוקי. שנה לאחר מכן הקים מסיקה את חברת התקליטים ARECORDS.

בשנים 2017 עד 2019 עבד מסיקה עבר בניו יורק, מיאמי, ולוס אנג'לס עם אמנים מהתעשייה בארצות הברית.

בשנת 2020 הוציא מסיקה את אלבומו החמישי.

===חיים אישיים===
מסיקה התחתן בשנת 2010 ולו שלושה ילדים, שניים מהם מנישואיה הקודמים של אשתו. באותה השנה נפצע קשה ברגלו בתאונת אופנוע וכתוצאה מכך היה בתקופת שיקום למשך כשמונה חודשים.

== דיסקוגרפיה ==
*מציאות מדומה (2004)
*ילדים גדולים (2004)
*קצת אחרת (2006)
*כשאת לצידי (2009)

== קישורים חיצוניים ==

* 
* [http://shironet.mako.co.il/artist?type=works&lang=1&prfid=2491 מילים אקורדים לשירים של האמן אבי מסיקה] באתר [http://shironet.mako.co.il שירונט]

== הערות שוליים ==

קטגוריה:ראפרים ישראלים
קטגוריה:זמרים-יוצרים ישראלים
קטגוריה:זמרים-יוצרים בעברית
קטגוריה:זמרים-יוצרים יהודים
קטגוריה:פזמונאים ישראלים
קטגוריה:מוזיקאים ישראלים
קטגוריה:זמרים השרים בעברית
קטגוריה:זמרי מוזיקה מזרחית ישראלים
קטגוריה:זמרי פופ ישראלים
קטגוריה:ראפרים יהודים
קטגוריה:ישראלים שנולדו ב-1980
מחלף רופין

מחלף רופין (או מחלף נווה שאנן) הוא מחלף בחיפה הכולל גשרים בארבעה מפלסים, המקשרים את מנהרות הכרמל עם שכונת נווה שאנן ומרכז העיר חיפה.

==מבנה המחלף==
גרנד קניון משמאל: שכונת יזרעאליה]]

בשנות ה-90 של המאה ה-20 נבנה בצומת בין רחוב שמחה גולן לדרך רופין בחיפה גשר שנועד לחצות את הצומת ללא עצירה ברמזור. בשנת 2010 שולב בגשר מחלף גדול ורב-מפלסי שמקשר את מנהרות הכרמל, ששני קטעיו מסתיימים בוואדי שלמרגלות הגשר הוותיק. בניית המחלף ארכה כשנתיים וחצי ועלות הקמתו מאות מיליוני שקלים.

מחלף רופין הוא המחלף בעל מספר המפלסים הגדול בישראל. המפלס התחתון הוא הגשר שעל הוואדי שממנו יוצא הכביש מן המנהרות בשני צידי הגשר, מעליו בהפרשי גובה שונים נמצאות הרמפות המיועדות ליציאה והשתלבות בכביש המנהרה הראשית, ומעליהן נמצא הגשר הוותיק שעל דרך רופין. 

בשנת 2013 נפתח לתנועה כביש נוסף, דרך נחל גיבורים, בתוואי הוואדי. הכביש, שמסתיים תחת גשר רושמיה, מהווה את אחד המפלסים במחלף ומקשר בין שכונת נווה שאנן והמחלף לבין העיר התחתית.

==קישורים חיצוניים==
*[http://guyshachar.com/content/heb/2010/carmel-tunnels-interchange/ קובץ תמונות מבניית מחלף רופין] 

==הערות שוליים==

קטגוריה:חיפה: צמתים ומחלפים
קטגוריה:הנצחת ארתור רופין
M54

M54 (מ-Messier 54, נקרא גם NGC 6715) הוא צביר כדורי בקבוצת הכוכבים קשת הנמצא במרחק של כ-87,000 שנות אור ממערכת השמש, והוא למעשה אינו שייך לשביל החלב אלא מהווה חלק מגלקסיית קשת האליפסואידית הננסית, שהתגלתה רק בשנת 1994, ומהווה גלקסיית לוויין של שביל החלב. זהו הצביר הרחוק ביותר שבקטלוג מסיה.

== היסטוריה ==
הצביר התגלה על ידי שארל מסיה ב-24 ביולי 1778, כך שזהו הצביר הכדורי הראשון שהתגלה מחוץ לשביל החלב. מסיה תיאר אותו בקטלוג מסיה כ"ערפילית עמומה בעלת מרכז בהיר וחסר כוכבים". בשנת 1784 זיהה האסטרונום ויליאם הרשל שזהו צביר כוכבים וציין שהוא דומה ל-M53. רק בשנת 1994 עם גילוי גלקסיית הלוויין, התברר שהצביר קרוב יותר אליה מאשר לשביל החלב וככל הנראה מקיף אותה.

בהירות נראיתו של הצביר היא מדרגה 7.6 כך שניתן להבחין בו באמצעות משקפת. נחוץ טלסקופ מקצועי כדי להבחין בכוכבי הצביר, שהבהירים שבהם הם מדרגת בהירות 15.5, זאת בשל המרחק הגדול של הצביר ממערכת השמש. הצביר נמצא כ-1.7 מעלות ממערב-דרום-מערב לכוכב אסקלה (ζ בקשת) וכ-3 מעלות מצפון מזרח לצביר הכדורי M70.

== מאפייני הצביר ==
M54 נמצא במרחק של כ-87,000 שנות אור ממערכת השמש, כך שהוא נמצא למעשה הרחק מעבר לשביל החלב, והוא מתרחק במהירות של כ-140 קילומטר בשנייה. קוטרו של הצביר כ-150 שנות אור כך שגודלו הזוויתי הוא כ-12 דקות קשת - כ-40% מקוטרו של הירח המלא. מסתו של הצביר מוערכת בכ-2.6 מיליון מסות שמש כך שזהו הצביר הכדורי המסיבי ביותר אחרי ω בקנטאור שמוכר כיום. עוצמת ההארה שלו היא כשל 800,000 שמשות ולכן הוא בהיר יותר מ-M70 בעוד שמרחקו גדול כמעט פי 3. הספקטרום הכולל של אור הצביר מתאים לסוג ספקטרלי F7 ועד היום התגלו בו 82 כוכבים משתנים, כשני שלישים מהם מהסוג של משתני RR בנבל.

הצביר צפוף ביותר במרכזו, כך שמחצית ממסתו נמצאת בכדור שקוטרו כ-13 שנות אור בלבד - פחות מעשירית מקוטרו של הצביר. מדידות של תנועת הכוכבים בצביר מראות שככל הנראה נמצא במרכז הצביר חור שחור בעל מסה של כ-9,400 מסות שמש.

== קישורים חיצוניים ==

* [http://messier.seds.org/m/m054.html M54] בקטלוג מסיה באתר SEDS.
* 

== הערות שוליים ==

קטגוריה:קבוצת הכוכבים קשת
54
54
דורס גרינביין

דורס גרינביין (Durs Grünbein; נולד ב-9 באוקטובר 1962) הוא משורר, מתרגם ומסאי גרמני.

דורס נולד בדרזדן. הוא למד מדעים במטרה להיות וטרינר אולם זנח דרך זאת לטובת השירה. מתגורר משנת 1985 בברלין. בשנת 1995 זכה בפרס ביכנר, הנחשב לאחד מהפרסים היוקרתיים בגרמניה.

בשנת 2005 לימד בדארטמות' קולג' שבארצות הברית. החל משנת 2006 מלמד באקדמיה לאמנויות בדיסלדורף (Kunstakademie Düsseldorf). הוא תרגם יצירות לגרמנית, בהם של היוצרים סמואל בקט, אנרי מישו וג'ון אשבורי.

== קישורים חיצוניים ==

* [http://www.egs.edu/faculty/durs-gruenbein/biography/ דף אישי], באתר האוניברסיטה האירופאית

קטגוריה:משוררים גרמנים
קטגוריה:זוכי פרס ביכנר
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמנים שנולדו ב-1962
כנסיית מיקולאש הקדוש (העיר העתיקה של פראג)

מבט מ[[כיכר העיר העתיקה בפראג]]
הכניסה הראשית ובה פסל מאת [[אנטונין בראון]]
כנסיית מיקולאש הקדוש (בצ'כית: Kostel sv. Mikuláše) היא כנסייה בכיכר העיר העתיקה בפראג, צ'כיה. המבנה משמש ככנסייה הראשית של התנועה ההוסיטית הצ'כית. 
== היסטוריה ==
המבנה הנוכחי עומד במקום בו עמד המבנה הראשון שהיה מן העתיקים ביותר בעיר ונזכר לראשונה ב-1273. הכנסייה נבנתה מספר פעמים; הפעם האחרונה הייתה בשנים 1732–1737 לפי תכנונו של האדריכל האדריכל קיליאן איגנאץ דינצנהופר בסגנון הבארוק. בכניסה הראשית עומד פסל שנתנה על ידי אנטונין בראון והפרסקו נוצר על ידי פטר אזאם. בהיכל הפנימי מצופה הזהב נמצא אורגן וויטראז'ים המתארים את ואצלב הקדוש ומיקולאש הקדוש. בתקרת הכנסייה תלויה נברשת בדולח, שניתנה לכנסייה כמתנה על ידי הצאר הרוסי ניקולאי השני בזמן שהכנסייה הייתה בשכירות הכנסייה הרוסית הפרבוסלאבית. הנברשת נוצקה באחד ממפעלי הזכוכיות המפורסים באותה תקופה וצורתה בצורת כתר הצאר.

בכל חג מולד ופסחא פרבוסלאביים עוברת תהלוכת צלב מסביב לכנסייה.

==קישורים חיצוניים==

* 

קטגוריה:פראג: כנסיות
ממלכת טרביתיה (ספר)

ממלכת טרביתיה (באנגלית: Bridge to Terabithia) הוא רומן לנוער מאת הסופרת האמריקנית קתרין פטרסון משנת 1977. הספר זכה במדליית ניוברי ולו שני עיבודים קולנועיים בעלי אותו שם.

==עלילה==
ג'ס ארונס בן האחת עשרה, גיבור הספר, מתאמן כל הקיץ כדי להיות אלוף כיתות ה'-ו' בריצה. ביום הגדול בו התקיימה התחרות, הגיעה בתם של ג'ודי וביל ברק, לזלי. לזלי היא טיפוס של טום בוי, וזריזה מאוד. היא משתתפת בהשפעת ג'ס בתחרות, ולמורת רוחו אף מנצחת. ג'ס ולזלי מתיידדים, ונהיים שליטיה של ממלכה פרי דמיונם, טרביתיה, שם הם מנצחים כל אויב, אמיתי או מומצא, ואף עוזרים לילדה הכי מפחידה מכיתה ז' להתחמק מעלבון. לאחר שלזלי נהרגת מעל לנחל המוביל ל"טראביתיה" ג'ס מבין כמה כוח ואומץ העניקה לו לזלי.

==תרגומים לעברית==
*תרגמה אלאונורה לב, סדרת הרפתקה: סופרים מתרגמים קלאסיקה, הוצאות מודן ואוקיינוס, 2012.

==הסרטים ==
לספר שני עיבודים קולנועיים בעלי אותו שם:
* 1985 - ממלכת טרביתיה, בכיכובם של אנט אוטול וג'וליאן קאוטס.
* 2007 - ממלכת טרביתיה, בכיכובם של ג'וש האצ'רסון ואנה-סופיה רוב.

==קישורים חיצוניים==
* 
* 

==הערות שוליים==

קטגוריה:ספרי ילדים ונוער
קטגוריה:ספרי 1977
קטגוריה:ספרים שעובדו לסרטים
קטגוריה:ספרי הוצאת מודן
קטגוריה:ספרי סדרת הרפתקה
איוואן פירייב

אנדרטה במקום הולדותו
איוואן פירייב (ברוסית: Иван Пырьев; 17 בנובמבר 1901 - 7 בפברואר 1968), במאי ותסריטאי קולנוע סובייטי.

==ביוגרפיה==

אוויאן פירייב נולד בכפר קמיין במחוז אלטאי במשפחת איכרים. בשנת 1904 אביו נהרג והוא הועבר למשפחת סבו. בסוף שנת 1915 הוא התגייס לצבא והשתתף בקרבות מלחמת העולם הראשונה. הוא נפצע מספר פעמים וקיבל עיטורים על גבורה בקרב. בשנת 1918 פירייב התגייס לצבא האדום. לאחר סיום מלחמת האזרחים פירייב החל ללמוד משחק בעיר יקטרינבורג. באותה תקופה הוא נפגש עם גריגורי אלכסנדרוב ובשנת 1921 החברים החליטו לעבור למוסקבה. בשנת 1923 פירייב סיים את בית הספר למשחק. הוא שיחק בהצגות שבוימו על ידי סרגיי אייזנשטיין ווסבולוד מיירהולד.

בשנת 1925 הוא החל לעבוד כתסריטאי באולפני קולנוע במוסקבה, בשנת 1926 החל לביים קומדיות. הוא זכה בפופולריות רבה עם קומדיות מוזיקליות בהם הציג את החיים של הקולחוז הסובייטי. בכל סרטיו מאותה תקופה בתפקיד מפתח הצטלמה אשתו השנייה - מרינה לדינינה. לאחר מות סטלין על סרטיו של פירייב נמתחה ביקורת רבה עקב כך שאורח החיים שהוצג בסרטים לא היה דומה כלל למציאות הכפר הסובייטי. הקרנת הסרט "הקוזאקים של קובאן" הופסקה כליל. בשנת 1968 החלה הקרנה של הגרסה המחודשת של הסרט ממנה ירדו מספר קטעים הקשורים ליוסיף סטלין. זו הגרסה שמוקרנת עד היום בטלוויזיה הרוסית.

בשנת 1954 הוא התמנה למנהל אולפני הקולנוע מוספילם והמשיך בתפקיד זה עד לשנת 1957. בשנים 1957–1965 הוא היה ראש ארגון הקולנוענים הסובייטי.

לאחר פטירת יוסיף סטלין, פירייב התרכז בבימוי סרטים על בסיס יצירות של פיודור דוסטויבסקי. הסרט האחרון ("אחים קרמזוב") לא הושלם עקב פטירתו והפרק אחרון הושלם על ידי שחקנים קיריל לברוב ומיכאיל אוליאנוב.

בשנת 1967 הוא התחתן בפעם השלישית עם שחקנית צעירה ממנו ב-37 שנים.

פירייב נפטר מהתקף לב והוטמן בבית העלמין נובודוויצ'יה.

עבור יצירותיו הוא קיבל שש פעמים את פרס סטלין (1941 ,1942 ,1943 ,1946, 1948, 1951), פעמיים עיטור לנין (1938, 1948) וארבע פעמים עיטור הדגל האדום (1944, 1950,1951, 1961). בשנת 1948 הוענק לו תואר אמן העם.

==פילמוגרפיה (חלקית)==
* 1937 - "הכלה העשירה" (Богатая невеста)
* 1939 - "טרקטוריסטים" (Трактористы)
* 1940 - "הנערה האהובה" (Любимая девушка)
* 1941 - "עובדת בדיר חזירים ורועה צאן" (Свинарка и пастух)
* 1944 - "ב-6 בערב לאחר המלחמה" (В 6 часов вечера после войны)
* 1948 - "סיפור על אדמת סיביר" (Сказание о земле Сибирской)
* 1949 - "הקוזאקים של קובאן" (Кубанские казаки)
* 1958 - "אידיאוט" (Идиот) על פי פיודור דוסטויבסקי
* 1968 - "האחים קרמזוב" (Братья Карамазовы) על פי פיודור דוסטויבסקי ב-3 פרקים כולל כתיבת תסריט

==קישורים חיצוניים==

* 

קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:במאי קולנוע סובייטים
קטגוריה:תסריטאי קולנוע סובייטים
קטגוריה:אישים הקבורים בבית העלמין נובודוויצ'יה
קטגוריה:סובייטים שנולדו ב-1901
קטגוריה:סובייטים שנפטרו ב-1968